એ પાછો ગેસ્ટહાઉસ પહોંચ્યો ત્યારે સાત વાગી ગયા હતા. મેરઠની ગલીઓમાં સ્ટ્રીટલાઇટો ઝળહળી રહી હતી. પંડિતજી સાથે હિસાબ પતાવીને એ બહાર નીકળ્યો. પહેલી વાર જમ્યો હતો એ હોટલ રસ્તામાં જ આવતી હતી એટલે ત્યાં પેટપૂજા પતાવીને એણે દિલ્હીની બસ પકડી. અમદાવાદમાં ઓળખાણ હોવાથી દિલ્હીની ટ્રેનની ટિકિટ મળી ગઇ હતી પણ અત્યારે દિલ્હીથી અમદાવાદ જવા માટે કોઇ જુગાડ કરવો પડશે. બસ દિલ્હી તરફ આગળ વધતી હતી ત્યારે જયંતી વિચારતો હતો.